LIETUVOS RESPUBLIKOS KRAŠTO APSAUGOS MINISTRAS

Į S A K Y M A S

DĖL SAVIVALDYBĖMS PERDUOTOMS VALSTYBINĖMS FUNKCIJOMS ATLIKTI SKIRTŲ LĖŠŲ APSKAIČIAVIMO METODIKŲ PATVIRTINIMO

2007 m. birželio 11 d. Nr. V-594

Vilnius

Vykdydamas Lietuvos Respublikos 2008 metų valstybės biudžeto ir savivaldybių biudžetų finansinių rodiklių projektų rengimo plano, patvirtinto Lietuvos Respublikos Vyriausybės 2007 m. vasario 21 d. nutarimu Nr. 215 „Dėl Lietuvos Respublikos 2008 metų valstybės biudžeto ir savivaldybių biudžetų finansinių rodiklių projektų rengimo plano patvirtinimo“ (Žin., 2007, Nr. 26-963), 13 punktą,

tvirtinu:

1. Asignavimų savivaldybėms perduotai valstybinei funkcijai dalyvauti atrenkant šauktinius į karo tarnybą atlikti poreikio apskaičiavimo metodiką (pridedama);

2. Asignavimų savivaldybėms perduotai valstybinei funkcijai dalyvauti rengiantis mobilizacijai atlikti poreikio apskaičiavimo metodiką (pridedama).

KRAŠTO APSAUGOS MINISTRAS	JUOZAS OLEKAS

SUDERINTA

Lietuvos Respublikos finansų ministerijos

2007 m. gegužės 30 d. raštu

Nr. ((2.36-04)-5K-0717839)-6K-070615

______________

PATVIRTINTA

Lietuvos Respublikos krašto apsaugos ministro

2007 m. birželio 11 d. įsakymu Nr. V-594

ASIGNAVIMŲ SAVIVALDYBĖMS PERDUOTAI VALSTYBINEI FUNKCIJAI DALYVAUTI ATRENKANT ŠAUKTINIUS Į KARO TARNYBĄ ATLIKTI POREIKIO APSKAIČIAVIMO METODIKA

1. Asignavimų savivaldybei perduotai valstybinei funkcijai dalyvauti atrenkant šauktinius į karo tarnybą (toliau – karo prievolės funkcija) atlikti poreikis apskaičiuojamas atsižvelgiant į savivaldybių grupes (suskirstytas pagal statistinį ikišauktinio ir šauktinio amžiaus jaunuolių skaičių) ir etatus, numatytus konkrečiai savivaldybių grupei:

Savivaldybių grupė	Statistinis ikišauktinio ir šauktinio amžiaus jaunuolių skaičius	Etatų skaičius
pirma	Iki 2000	0,5
antra	2000–4000	1
trečia	4000–8000	1,5
ketvirta	8000–10000	2
penkta	10000–15000	2,5
šešta	15000–20000	3
septinta	20000–25000	3,5
aštunta	Daugiau nei 25000	4

2. Asignavimai karo prievolės funkcijai (A kpf) atlikti skiriami iš valstybės biudžeto personalui išlaikyti ir administracinėms funkcijoms vykdyti. Asignavimų poreikis apskaičiuojamas pagal formulę:

A kpf A sav.1 + A sav.2 +...+ A sav. n, kur

A sav.1 (2)...(n) – asignavimų poreikis atskiroms savivaldybėms.

A sav.1 (2)...(n) = Aper + Aadm, kur

A per – asignavimai personalui išlaikyti;

A adm – asignavimai administracinėms funkcijoms vykdyti.

Aper = ADU + AS, kur

ADU – asignavimai darbo užmokesčio (DU) fondui apskaičiuoti;

AS – asignavimai valstybinio socialinio draudimo įmokoms, apskaičiuotoms pagal Lietuvos Respublikos valstybinio socialinio draudimo fondo biudžeto einamiesiems metams rodiklių patvirtinimo įstatymu nustatytus tarifus.

ADU = KA11 x BD x 12 x E

KA11 –A 11 pareigybės kategorijai nustatytas pareiginės algos koeficientas;

BD – bazinis dydis, lygus Lietuvos Respublikos Seimo patvirtintam atitinkamų metų baziniam dydžiui, kuris taikomas apskaičiuojant valstybės politikų, teisėjų, valstybės pareigūnų ir valstybės tarnautojų pareigines algas;

E – valstybės tarnautojų etatų skaičius, priklausantis nuo statistinio ikišauktinio ir šauktinio amžiaus jaunuolių skaičiaus

Aadm = (J x 0,4) x (MGL x 0,08), kur

J – statistinis ikišauktinio ir šauktinio amžiaus jaunuolių skaičius pagal savivaldybes;

0,4 – 40 procentų statistinio ikišauktinio ir šauktinio amžiaus jaunuolių skaičiaus;

MGL – minimalus gyvenimo lygis;

0,08 – 8 procentai minimalaus gyvenimo lygio.

______________

PATVIRTINTA

Lietuvos Respublikos

krašto apsaugos ministro

2007 m. birželio 11 d. įsakymu

Nr. V-594

ASIGNAVIMŲ SAVIVALDYBĖMS PERDUOTAI VALSTYBINEI FUNKCIJAI DALYVAUTI RENGIANTIS MOBILIZACIJAI ATLIKTI POREIKIO APSKAIČIAVIMO METODIKA

1. Asignavimų savivaldybei perduotai valstybinei funkcijai dalyvauti rengiantis mobilizacijai (toliau – mobilizacijos funkcija) atlikti poreikis apskaičiuojamas atsižvelgiant į savivaldybių grupes (suskirstytas pagal statistinį ikišauktinio ir šauktinio amžiaus jaunuolių skaičių) ir etatus, numatytus konkrečiai savivaldybių grupei:

Savivaldybių grupė	Statistinis ikišauktinio ir šauktinio amžiaus jaunuolių skaičius	Etatų skaičius
pirma	Iki 2000	0,25
antra	2000–4000	0,5
trečia	4000–8000	0,75
ketvirta	8000–10000	1
penkta	10000–15000	1,25
šešta	15000–20000	1,5
septinta	20000–25000	1,75
aštunta	Daugiau nei 25000	2

2. Asignavimai mobilizacijos funkcijai (A mf) atlikti skiriami iš valstybės biudžeto personalui išlaikyti ir administracinėms funkcijoms vykdyti. Asignavimų poreikis apskaičiuojamas pagal formulę:

A mf = A sav.1 + A sav.2 +...+ A sav. n, kur

A sav.1 (2)...(n) – asignavimai atskiroms savivaldybėms.

A sav.1 (2)...(n) = Aper + Aadm, kur

A per – asignavimai personalui išlaikyti;

A adm – asignavimai administracinėms funkcijoms vykdyti.

A per = ADlJ + AS, kur

ADlJ – asignavimai darbo užmokesčio (DU) fondui apskaičiuoti;

AS – asignavimai valstybinio socialinio draudimo įmokoms, apskaičiuotoms pagal Lietuvos Respublikos valstybinio socialinio draudimo fondo biudžeto einamiesiems metams rodiklių patvirtinimo įstatymu nustatytus tarifus.

ADU = E x KA11 x BD, kur

E – valstybės tarnautojų etatų skaičius, priklausantis nuo statistinio ikišauktinio ir šauktinio amžiaus jaunuolių skaičiaus;

KA11 – A 11 pareigybės kategorijai nustatytas pareiginės algos koeficientas;

BD – bazinis dydis, lygus Lietuvos Respublikos Seimo patvirtintam atitinkamų metų baziniam dydžiui, kuris taikomas apskaičiuojant valstybės politikų, teisėjų, valstybės pareigūnų ir valstybės tarnautojų pareigines algas.

A adm = (Aper x 0,15)*

*Jei savivaldybėje mobilizacijos funkciją vykdo daugiau nei vienas darbuotojas, administracinių išlaidų poreikiui apskaičiuoti taikomas koeficientas 1,7.

______________